**Zápisnica**

**zo  zasadnutia OZ v Šemši dňa 18.08.2017**

**Prítomní: podľa prezenčnej listiny**

**NARHOVANÝ PROGRAM:**

**PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. Návrh budovania optickej siete v obci Šemša – Slovak Telekom a.s. a Alternet s.r.o.
5. Čerpanie rozpočtu za 1. polrok. 2017 – stanovisko hlavnej kontrolórky k čerpaniu rozpočtu
6. Stanovisko OZ k situácii v ZŠ
7. Nájomná zmluva Martina Kuba – ukončenie nájmu
8. Výsledky V.O. – Komunitné centrum
9. Návrh výpočtu stočného na rok 2017 – finančná komisia
10. Návrh na zriadenie verejne prístupného bodu do internetovej siete v budove KD a blízkom okolí KD
11. Vyhodnotenie akcie Dni obce
12. Rôzne
* Doplnenie kontajnera separovaného odpadu - PLAST do časti „Majer“
* Návrh na úpravu kanalizačnej šachty v časti Majer
* Návrh na zabezpečenie lepšej viditeľnosti pri vychádzaní na hlavnú cestu II. triedy pri ČOV
1. Záver.

**SCHVÁLENÝ PROGRAM:**

**PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. Návrh budovania optickej siete v obci Šemša – Slovak Telekom a.s. a Alternet s.r.o.
5. Čerpanie rozpočtu za 1. polrok. 2017 – stanovisko hlavnej kontrolórky k čerpaniu rozpočtu
6. Stanovisko OZ k situácii v ZŠ
7. Nájomná zmluva Martina Kuba – ukončenie nájmu
8. Výsledky V.O. – Komunitné centrum
9. Návrh výpočtu stočného na rok 2017 – finančná komisia
10. Návrh na zriadenie verejne prístupného bodu do internetovej siete v budove KD a blízkom okolí KD
11. Vyhodnotenie akcie Dni obce
12. Rôzne
* Doplnenie kontajnera separovaného odpadu - PLAST do časti „Majer“
* Návrh na úpravu kanalizačnej šachty v časti Majer
* Návrh na zabezpečenie lepšej viditeľnosti pri vychádzaní na hlavnú cestu II. triedy pri ČOV
* Potreba vyrezania líp v časti „Paľova hora“
1. Záver

**K bodu č. 1:**

Zasadnutie OZ otvoril a viedol p. Lukáč, starosta obce. Konštatoval, že prítomní sú šiesti poslanci a OZ je uznášania schopné.

**K bodu č. 2:**

Návrh programu zasadnutia bol poslancom spolu s pozvánkou zaslaný elektronickou poštou. P Martin Kövér doplnil program o bod vyrezanie líp v časti „Paľova hora“. Starosta obce informoval poslancov, že priebeh obecného zastupiteľstva bude zaznamenaný na audiozáznam a zároveň archivovaný na CD. Za overovateľov zápisnice starosta určil p. Ačaia a  p. Demka, za zapisovateľku p. Baloghovú. **Hlasovanie č. 1.**

**K bodu č.3:**

Starosta obce konštatoval, že na zasadnutí OZ dňa 09.06.2017 boli prijaté uznesenia č.47/2017, ktorým obecné zastupiteľstvo žiada starostu obce, aby pripravil podklady na rekonštrukciu terasy a vyhlásil verejné obstarávanie na výber dodávateľa stavby do 07.07.2017. Podklady, ktoré boli potrebné na vyhlásenie VO neboli doplnené včas, preto sa vyhlásenie VO oddialilo. Prenajímateľ priestorov pohostinstva nesúhlasil s rekonštrukciou terasy v letných mesiacoch, teda počas sezóny, takže sa termín vyhlásenia VO posunie na druhú polovicu mesiaca september 2017. Uznesenie č. 48/2017, ktorým Obecné zastupiteľstvo v Šemši žiada starostu obce pripraviť podklady na realizáciu rekonštrukcie balkónu vo viacúčelovej budove do 07.07.2017. Práce sa začali realizovať, hydroizolácia je natrená. Do šiestich týždňov sa urobí poter a položí dlažba. Uznesenie č. 49/2017, ktorým Obecné zastupiteľstvo v Šemši žiada starostu obce pripraviť podklady a vyhlásiť verejné obstarávanie na výber dodávateľov rekonštrukcie „Komunitného centra“ do 18.8.2017. VO sa ukončilo skôr, ako sa očakávalo a práce na komunitnom centre sa začali realizovať. Uznesenie č. 51/2017, ktorým Obecné zastupiteľstvo ukladáposlancom OZ (Cimerman, Kövér) zorganizovať stretnutie s rodičmi 3-5 ročných detí ohľadom ďalšieho smerovania ZŠ Šemša. Prvý sa vyjadril p. Kövér. S rodičmi detí sa stretol osobne aj telefonicky, každý rodič sa vyjadril, kam zapíše svoje deti po ukončení MŠ v Šemši. Uznesenie bolo splnené.

**Hlasovanie č.2**

**K bodu č. 4:**

V tomto bode rokovania starosta obce informoval poslancov o návrhu budovania optickej siete v obci Šemša. Ponuku vypracovali Slovak Telekom a.s. a Alternet s.r.o. Materiály boli predložené a prerokované na zasadnutiach komisií. Prizvaní boli zástupcovia oboch firiem, aby informovali a predniesli osobne svoje ponuky. Zástupcovia firiem predniesli svoje návrhy. Poslanci vzali ich prezentáciu na vedomie a schválili realizáciu internetového pripojenia prostredníctvom optickej siete v obci uložením tejto siete pod povrch zeme.

**Hlasovanie č. 3**

**Hlasovanie č. 4**

**K bodu č. 5:**

Čerpanie rozpočtu za 1. polrok 2017 bolo poslancom zaslané mailovou poštou. Hlavná kontrolórka obce sa vyjadrila, že obec Šemša hospodári so schváleným rozpočtom na rok 2017. Celkové príjmy prevyšujú celkové výdaje. Navrhla upraviť rozpočet po trištvrťročnom čerpaní, a to kapitálový rozpočet, nakoľko na strane príjmovej nie sú žiadne prostriedky. Starosta obce informoval, že vo finančných operáciách máme 20 000 €. P. Baloghová ozrejmila p. Demkovi, že obec má kapitálové príjmy 6000 €, finančné operácie t.j. prevod z fondu rozvoja rezerv je 20 000 € a prebytok bežných príjmov a bežných výdavkov, je tiež možné využiť na rekonštrukciu objektov. Po zrátaní všetkých peňazí by to malo byť asi 60 000 € na rekonštrukciu komunitného centra, balkóna a terasy. Poslanci vzali čerpanie rozpočtu na vedomie. Správa z finančnej kontroly a stanovisko hlavnej kontrolórky k čerpaniu rozpočtu za 1. polrok 2017 tvorí prílohu zápisnice. **Hlasovanie č.5.**

**K bodu č.6:**

V tomto bode rokovania starosta obce vyzval pani riaditeľku ZŠ, aby informovala obecné zastupiteľstvo o situácii v ZŠ. Pani riaditeľka sa vyjadrila, že si v plnej miere uvedomuje vážnosť situácie v ZŠ a prišla podať pravdivé informácie a zároveň odborne informovať o tom, čo obecné zastupiteľstvo neodborne uviedlo v júnovej zápisnici a chcela by sa výrazne ohradiť voči niektorým výrazom a veciam. Málotriedne školy sú už dlhodobo otriasajúce sa vo svojej existencii. Pravdou je, že taký nízky počet žiakov, ako je v tomto školskom roku ešte ZŠ nezaznamenala. Riaditeľka ZŠ nemá žiadne kompetencie a vplyv na rozhodovanie rodičov, tak ako aj riaditeľka prijímajúcej školy. V júnovej zápisnici sa pán poslanec zaujímal o prihlasovanie žiakov do ZŠ po minulé roky. V školskom roku 2016/2017 po odchode poslednej žiačky pochádzajúcej z Hodkoviec klesol stav žiakov. Nakoľko MŠ v Šemši neprijíma detí z iných obcí a deti ďalej nepokračujú v základnej škole v Šemši. Rodičia, ktorí sa prisťahujú nedávajú deti do ZŠ Šemša. Momentálne je v kurze ZŠ Kežmarská a ZŠ Bernolákova. Keď sa pýta pani riaditeľka rodičov, prečo svoje deti prekladajú do inej ZŠ, odpoveď znie, že škola nemá telocvičňu. Aj napriek tomu, že ZŠ disponuje s tanečným krúžkom, hrou na flautu, hrou na akordeón. Školské ihrisko sa nedá využívať celoročne a sieť, ktorá je tam neustále natiahnutá je pre deti nebezpečná a učiteľka ju nevládze odmontovať. Nie učitelia, ale nároky rodičov sú na vine tejto situácie. Pani riaditeľka nesúhlasí s výrokom, že túto školu rušia učitelia, ale rušia ju rodičia. Základná škola v Šemši vykazuje 100 % kvalifikovanosť. Pedagóg, ktorý učí v málotriednej škole musí mať potrebné vzdelanie atestačnú skúšku a certifikáty z AJ a počítačov. Pani riaditeľka je na pracovisku od 6,30 hod. ráno a preberá deti od rodičov, ktorí to potrebujú bez toho, aby to bol ranný školský klub. Donedávna deti ZŠ dostávali aj „kvázi raňajky“ v školskej jedálni a to sa zrušilo. Bol to veľký benefit, o ktorý ZŠ prišla. Rodičia si to veľmi pochvaľovali. Pani vychovávateľka v ŠKD vychádza rodičom v ústrety. Súrodenecké dvojice je novodobý fenomén, keď odchádza žiak do piateho ročníka na inú školu, vezme rodič z málotriednej školy aj mladšieho súrodenca. Po telefonickom rozhovore s riaditeľkou ZŠ Malá Ida sa zistilo, že akási matka zo Šemše si pýta tlačivá na prestup na inú školu v Malej Ide, ktoré bude rozdávať rodičom v Šemši. Pani riaditeľka sa ohradila, že si nezaslúži, aby sa niekto vyjadril, že pedagógovia v ZŠ Šemša protežujú deti. Existujú postupy prešetrovania, o ktoré sa rodič môže oprieť pri podozrení z protežovania iných žiakov. Pani riaditeľka sa ohradzuje voči slovu protežovanie, pretože je to urážlivé, nepravdivé a dehonestuje to prácu pedagógov. Nie je si vedomá potýčok medzi učiteľkou a rodičom. Poprosila poslancov o to, že ak sa budú riešiť veci ohľadom školy, nech je prizvaný na OZ aj niekto zo školy. Pani riaditeľka navrhla zverejniť správy ZŠ, správy zo štátnej školskej inšpekcie (ŠŠI) a iné na stránke obce. Opýtala sa, či poslanci OZ videli záznam zo ŠŠI, podľa ktorého ZŠ Šemša dosahovala temer 100 % úspešnosť. Informovala starostu obce o stave žiakov v daných ročníkoch. Je potrebné, aby OZ schválilo taký model úväzkov, ktorý by vyhovoval učiteľom a spĺňal kritériá, ktoré sú potrebné pre chod ZŠ. Starosta zahájil diskusiu. P. Kövér sa vyjadril na otázku, prečo pani riaditeľka nezisťovala záujem o ZŠ od rodičov. Prečítal úryvok z júnovej zápisnice, kde p. Kövér navrhol, aby riaditeľka školy zistila, či bude v budúcnosti záujem o základnú školu. P. Cimerman s tým nesúhlasil, potrebné je aby s rodičmi rozprávali poslanci OZ, nakoľko oni rozhodujú o ďalšom pôsobení ZŠ v Šemši. Pani riaditeľka sa ohradila, že poslanci nedôverujú učiteľom. P. Kövér prečítal výsledky z miestneho zisťovania, kde načrtol, že škola by mohla ďalej fungovať aj počas ďalších rokov. Vyjadril sa aj k slovu protežovanie, ktoré nepoužíva, bol to výrok p. Cimermana. P. Cimerman sa vyjadril, že to slovo použil posledný krát na vysokej škole. P. Kövér vysvetlil problém s „pravítkom“ z minulého OZ a stojí si za svojim výrokom. Nezastával sa svojho syna, ale chcel, aby sa nerobili rozdiely medzi deťmi, ak si zaslúžia poznámku, nech ju dostanú všetci. Starosta informoval prítomných, že povinnosťou obce je zabezpečiť predprimárne vzdelávanie detí (MŠ), nie primárne. Základné školy rieši štát, nie obec. Pani riaditeľka protestovala proti zneniu zápisnice z 09.06.2017. Rodič má právo vybrať si základnú školu, uzavrela pani riaditeľka. P. Lacko vyjadril návrh finančnej komisie, a to udržať jednotriednu ZŠ s 1 úväzkom učiteľa a ešte ½ úväzok učiteľa a ½ úväzok vychovávateľa. Pán Kövér, prečítal vyjadrenie p. riaditeľky z 09.06.2017 ohľadom situácie v ZŠ Šemša, kde p. riaditeľka uvádza v bode 2, Riaditeľka Základnej školy Mgr. Mária Novotná už nebude kandidovať na funkciu riaditeľky ZŠ. V tomto školskom roku požiada o uvoľnenie zo školských služieb a prirodzeným spôsobom odíde do starobného dôchodku. Pán Kövér sa jej opýtal, kedy chce požiadať o odchod do dôchodku. Odpoveď znela, že kedy mi dáte výpoveď. Na to reagoval p. Kövér, že táto situácia sa bude riešiť riadnym odchodom do dôchodku a nie výpoveďou. V ďalšom bode vyjadrenia bolo uvedené, že učiteľka ZŠ Mgr. Lörincová odhlásila svoje deti z tunajšej školy aj z MŠ. Zúčastní sa pracovného pohovoru na ZŠ Kežmarská 30. O výsledku bude osobne informovať zriaďovateľa školy. Na otázku, či informovala zriaďovateľa, odpovedala p. riaditeľka, že p. Lörincová odchádza na materskú dovolenku. Rozšírenie materskej školy by bola jednou z alternatív využitia budovy a možnej záchrany ZŠ v Šemši. Pán Cimerman zisťoval argumenty rodičov prečo nedať deti do ZŠ Šemša. Rodičia sa vyjadrili, že je to skoršia integrácia detí vo veľkej škole, ŠKD je len do 16,00 hod., chýba telocvičňa, chýba viac krúžkov. Pán Kuba vyjadril pohoršenie nad neinformovanosťou rodičov o úspechoch ZŠ Šemša. Pani riaditeľka nesúhlasila so zápisnicou z 09.06.2017, nakoľko podľa nej sú tam výmysly a klamstvá. Starosta oponoval a oboznámil prítomných o tom, že v zápisnici z 09.06.2017 je napísané to, čo odznelo na obecnom zastupiteľstve nakoľko je to zápis z audiozáznamu a nie sú tam napísané žiadne výmysly. Po rozprave poslanci schválili návrh finančnej komisie 1 ½ učiteľského úväzku a ½ úväzku pre ŠKD a vzali na vedomie správu Riaditeľky ZŠ Šemša.

**Hlasovanie č. 6**

**Hlasovanie č. 7**

**K bodu č. 7:**

Starosta obce informoval poslancov, že dňa 04.07.2017 bola na obec doručená žiadosť o ukončenie nájmu baru kolkáreň. Po prečítaní listu sa vyjadril, že v zmysle nájomnej zmluvy výpovedná lehota začína plynúť od 01.08. 2017 a končí 30.09.2017. P. Kuba v žiadosti o ukončenie nájmu uviedol aj skutočnosť, aby sa OZ vyjadrilo ako sa naloží s majetkom, ktorý p. Kuba investoval do zariadenia. Starosta obce ho vyzval, aby doložil zoznam vecí, ktoré do zariadenia investoval, a p. Kuba zoznam nedoložil. P. Kuba sa vyjadril, že nevie, čo bude potrebné nechať pre nasledujúceho nájomníka. Jedná sa o 50 m2 dlažby, 20 m zábradlia, tepelné rozvody, 3 ohrevné telesá. Poslanci sa vyjadrili, že tieto veci, nie sú majetkom obce a p. Kuba s nimi môže naložiť ako uzná za vhodné. Po rozprave poslanci vzali na vedomie ukončenie nájmu zariadenia – kolkáreň a uložili finančnej komisii do 31.08.2017 zabezpečiť prípravu podmienok pre vypísanie súťaže o nového nájomcu a prevádzkovateľa reštauračných a pohostinských služieb v budove kolkárne.

**Hlasovanie č. 8**

**Hlasovanie č. 9**

**K bodu č. 8:**

V tomto bode starosta obce informoval poslancov o výsledkoch verejného obstarávania v komunitnom centre. Úspešnými uchádzačmi boli firmy ELTIP s.r.o. – elektrikárske práce a Brava-Stav s.r.o.– stavebné práce. Informoval o aktuálnom stave prác v komunitnom centre. P. Demko sa zdržal hlasovania, na základe čoho ho p. Lacko vyzval, aby sa vyjadril prečo tak učinil. P. Demko reagoval a vysvetlil, že je rád, že sa to konečne začalo prerábať, ale mu nesedí to, ktorá firma vyhrala VO, pretože konateľ je starostov sused a ľudia v obci majú voči tomu výhrady. Tá istá firma dostala zákazku už predtým. OZ ju neprerokovalo a ani neprebehla súťaž. P. starosta vysvetlil, že pri predchádzajúcej zákazke nebolo potrebné obstarávanie, projektová dokumentácia bola spracovaná. Pri terajšej zákazke prebehlo verejné obstarávanie podľa zákona a súťaže sa môže zúčastniť ktokoľvek kto spĺňa kritériá. Pán Demko nesúhlasil, pretože z morálneho hľadiska by tá firma vyhrať nemala. Starosta z jeho výrokom nesúhlasil. P. Demko sa ohradil, či vie p. starosta čo hovoria ľudia po dedine. Údajne minulého roku rekonštruovala jeho dom susedova firma a teraz sused vyhral súťaž. Tak isto ako keď sa robilo zateplenie budovy OcÚ, tak sa vraj zatepľoval dom p. starostu a dom p. Baloga. P. starosta sa ohradil a vysvetlil, že on zatepľoval svoj dom v roku 2001 a nie v roku 2009-2010, keď sa zatepľovala budova OcÚ. P. Demko povedal, že toto hovoria ľudia pri kostole. P. starosta upozornil p. Demka, že on ako poslanec OZ má ľudí upozorniť a vyvrátiť nepravdy a polopravdy. Poslanci vzali informáciu na vedomie.

 **Hlasovanie č.10**

**K bodu č. 9:**

V tomto bode rokovania starosta obce vyzval p. Lacka, aby predniesol návrh finančnej komisie k výpočtu stočného na rok 2017. P. Lacko informoval OZ o tom, že momentálne sa výpočet riadi smerným číslom. Všetci ľudia platia stočné rovnako. Po novom výpočte môže vzniknúť problém, keďže sa to deje v priebehu roka. Navrhuje, aby v roku 2017 ostal výpočet podľa smerného čísla, nakoľko sa ľudia ešte napájajú na vodovod. Rozmýšľať o zmene navrhuje až od roku 2018. V roku 2016 bolo smerné číslo 17, tohto roku je 34. Čistička odpadových vôd má namontovaný nový merač, ktorý je presnejší ako starý merač, ktorý nebol taký presný. Po rozprave OZ uložilo finančnej komisii spracovať spôsob výpočtu stočného na rok 2017 do 31.08.2017.

**Hlasovanie č.11**

**K bodu č. 10:**

Starosta obce vyzval p. Cimermana informovať o návrhu zriadiť verejne prístupný bod do internetovej siete v budove KD a blízkom okolí. Po prednesení návrhu mal  P. Lacko výhrady z technického hľadiska, nakoľko je v obci problém so zriaďovaním nových pripojení. Predložil rozdiely technických parametrov a cien medzi operátormi, ktorí ponúkajú internet. Poslanci schválili návrh na zriadenie verejne prístupného bodu pre internet v budove KD a blízkom okolí.

**Hlasovanie č.12**

**K bodu č. 11**:

Starosta obce informoval, že poslanci navrhli, aby sa pre občanov vyrobil dotazník spokojnosti s podujatím „DNI OBCE“. Poprosil p. Baloghovú, aby predložila vyúčtovanie podujatia. Za nájom pútačov a finančné dary sme získali 3500 €. Výdavky spolu boli 6 213,95 €. Z toho 1658 € boli výdavky za galavečer, ktorý bol pripravený pre ocenených dňa 23.6.2017. Poslanci vzali na vedomie vyhodnotenie akcie „Dni obce“.

**Hlasovanie č.13**

**K bodu č. 12**:

V tomto bode rokovania sa starosta obce vyjadril k návrhu p. Demka doplniť kontajner separovaného odpadu – plast do časti Majer. Zber separovaného odpadu financuje firma Natur-pack, ktorá má nastavené určité štandardy zberu, určené tzv. hniezda. Navýšiť počet zberov z ich strany nie je možné. Kontajnery sú rozdelené symetricky podľa počtu obyvateľov. Ľudia sa musia naučiť stláčať plastové fľaše. P. Cimerman navrhol, aby v novinách jednou z tém bolo správne separovanie.

Úprava kanalizačnej šachty je jedným z ďalších problémov, ktoré navrhol p. Demko. Po rozprave sa dohodlo, že to vo voľom čase opraví. Ďalším navrhovaným bodom bolo zabezpečenie lepšej viditeľnosti pri vychádzaní na cestu II. triedy pri ČOV. Starosta informoval, že žiadosť na výrub stromov sa zasielala správe ciest KSK. V období, keď je výrub stromov aktuálny, tak to správa ciest nespravila. Prisľúbili však, že to urobia v najbližšej možnej dobe na výrub určenej. Pán Kövér navrhol aj výrub líp pri kríži na starom cintoríne. Starosta vyjadril pochybnosti, či to povolia, nakoľko sa zvykne robiť len orezanie konárov a preriedenie koruny, čo určí dendrológ. Pán Kövér informoval, že je to potrebné preto, aby bolo možné zrekonštruovať kríž, ktorý je tam osadený. Celkovú úpravu a doplnenie materiálu je ochotný vykonať p. Gustáv Biroš z Malej Idy. a p. Dr. Bugánová ho usmerní ako vykonať úpravu a s akým materiálom pracovať. Je to jedna zo vzácnych pamiatok z roku 1600. Starosta navrhol, aby sa lipy ošetrili. Pán Ačai sa informoval, ako by sa dala zlegalizovať cesta na parcele reg. „C“ č. 621. Pán starosta sa vyjadril, že táto cesta je v územnom pláne a ak to bude aktuálne a na dotknutých pozemkoch bude výstavba, tak sa cesta urobí. Pán Demko sa informoval, ako pokračuje firma KOOR v ponuke na verejné osvetlenie. Zástupcovia VSD a.s. našli v ponuke, ktorú predložila firma KOOR, niečo čo môžu považovať za diskriminačné. Ešte sa to bude prejednávať s odborníkmi, aby podmienky, ktoré ponúkla firma KOOR, boli reálne. Pán Lacko sa vyjadril, že to nesúri. Dôležité je, aby sa to poriadne prešetrilo a pripravilo. Starosta navrhol, aby sa v zime doplnili svietidlá a v projekte sa bude pokračovať na jar. Pán Kuba vyjadril obavy z premávky cudzích áut a ľudí v časti „Terasa“, kde sa nedodržiava rýchlosť a kde sa nachádza väčšie množstvo detí na ulici. Je potrebné, aby sa tam umiestnila značka, pozor deti, alebo retardér. Starosta ho vyzval, aby podal žiadosť o nápravu značenia. **Hlasovanie č.14**

**K bodu 13:**

Po vyčerpaní programu starosta poďakoval prítomným za účasť a zasadnutie ukončil.

Zapísala: Katarína Baloghová

...................................................... ....................................................

 prednosta OcÚ starosta obce

Overovatelia:

Ján Ačai........................................................

Imrich Demko.....................................

**Závery**

**zo zasadnutia Obecného zastupiteľstva v Šemši dňa 18.08.2017**

**1. Program riadneho zasadnutia**

**Uznesenie č. 59/2017**

Obecné zastupiteľstvo v Šemši:

**schvaľuje**

1.program zasadnutia OZ.

|  |
| --- |
| **HLASOVANIE Č.1** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**2. Kontrola plnenia uznesení**

**Uznesenie č. 60/2017**

Obecné zastupiteľstvo v Šemši:

**berie na vedomie**

1. kontrolu plnenia uznesení.

|  |
| --- |
| **HLASOVANIE Č.2** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**3. Budovanie optickej siete v obci Slovak Telekom a.s. a Alternet s.r.o.**

**Uznesenie č. 61/2017**

Obecné zastupiteľstvo v Šemši:

**berie na vedomie**

1. prezentáciu poskytovateľov internetového pripojenia, ktorí majú záujem o technickú realizáciu vybudovania optickej siete v obci, ktorými sú spoločnosť Slovak Telekom a.s, a Alternet s.r.o.

|  |
| --- |
| **HLASOVANIE Č.3** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**Uznesenie č. 62/2017**

Obecné zastupiteľstvo v Šemši:

**schvaľuje**

1. realizáciu internetového pripojenia prostredníctvom optickej siete v obci uložením tejto siete pod povrch zeme

|  |
| --- |
| **HLASOVANIE Č.4** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba |
| **PROTI:** | 1 Lacko |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**4. Čerpanie rozpočtu za 1. polrok 2017**

**Uznesenie č. 63/2017**

Obecné zastupiteľstvo v Šemši:

**berie na vedomie**

1. čerpanie rozpočtu za 1. polrok 2017

|  |
| --- |
| **HLASOVANIE Č.5** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**5. Stanovisko OZ k situácii v ZŠ**

**Uznesenie č. 64/2017**

Obecné zastupiteľstvo v Šemši:

**schvaľuje**

1. jednotriednu funkčnosť ZŠ v Šemši na školský rok 2017/2018 a personálne obsadenie v ZŠ v Šemši na 1 a ½ učiteľského úväzku a ½ úväzku pre ŠKD

|  |
| --- |
| **HLASOVANIE Č.6** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**Uznesenie č. 65/2017**

Obecné zastupiteľstvo v Šemši:

**berie na vedomie**

1. správu riaditeľky ZŠ Šemša

|  |
| --- |
| **HLASOVANIE Č.7** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**6. Žiadosť Martina Kubu o ukončenie nájmu – kolkáreň**

**Uznesenie č. 66/2017**

Obecné zastupiteľstvo v Šemši:

**berie na vedomie**

1. žiadosť Martina Kubu o ukončenie nájmu – kolkáreň

|  |
| --- |
| **HLASOVANIE Č.8** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**Uznesenie č. 67/2017**

Obecné zastupiteľstvo v Šemši:

**ukladá**

1. finančnej komisii do 31.08.2017 zabezpečiť prípravu podmienok pre vypísanie súťaže o nového nájomcu a prevádzkovateľa reštauračných a pohostinných služieb v bare - kolkáreň

|  |
| --- |
| **HLASOVANIE Č.9** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**7. Výsledky VO – Komunitné centrum**

**Uznesenie č. 68/2017**

Obecné zastupiteľstvo v Šemši:

**berie na vedomie**

1. Výsledky VO - Komunitné centrum

|  |
| --- |
| **HLASOVANIE Č.10** |
| **Počet všetkých poslancov:** | 7 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 4 Ačai, Cimerman,, Kuba, Lacko |
| **PROTI:** | 0  |
| **ZDRŽAL SA:** | 1 Demko |

V Šemši 18.08.2017 Jozef Lukáč – starosta obce

**8. Návrh výpočtu stočného na rok 2017**

**Uznesenie č. 69/2017**

Obecné zastupiteľstvo v Šemši:

**ukladá**

1. finančnej komisii spracovať spôsob výpočtu stočného na rok 2017 do 31.08.2017, zodpovedný je pán RNDr. Vladimír Lacko PhD.
2. predložiť návrh na rokovanie najbližšieho zasadnutia OZ

|  |
| --- |
| **HLASOVANIE Č.11** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**9. Zriadenie verejne prístupného bodu pre internet v budove KD a blízkom okolí**

**Uznesenie č. 70/2017**

Obecné zastupiteľstvo v Šemši:

**schvaľuje**

1. návrh na zriedenie verejne prístupného bodu pre internet v budove KD a blízkom okolí

|  |
| --- |
| **HLASOVANIE Č.12** |
| **Počet všetkých poslancov:** | 7 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 5Ačai, Cimerman, Demko, Kövér, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce

**10. Vyhodnotenie akcie Dni obce**

**Uznesenie č. 71/2017**

Obecné zastupiteľstvo v Šemši:

**berie na vedomie**

1. vyhodnotenie akcie Dni obce

|  |
| --- |
| **HLASOVANIE Č.13** |
| **Počet všetkých poslancov:** | 7 |
| **Počet prítomných poslancov:** | 6 |
| **Počet hlasujúcich poslancov:** | 6 |
| **ZA:** | 6Ačai, Cimerman, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 18.08.2017 Jozef Lukáč – starosta obce